Viborger Samler, 1835-11-26
Jndenlandske Efterretninger. No. 10 af Stændertidenden indeholder: 1) Slutningen af den islandske Sag. Forsamlingens Betænkning gik (i Overeensstemmelse med Committeens ud paa, at "Man Jntet ved det fremlagte Lovudkast havde fundet at erindre, og 2) Beretning om Forhandlingerne ved Møderne den 3die, 4de, 5te og 6te dennes: a) Sagen angaaende en Udvidelse af Udpantningsretten, foretages til endelig Behandling; b) Sagen angaaende Lovudkastene, om Afsoning af Bøder og visse andre Pengeforpligtelser, om Jurisdictionsforholdene i de Sager, som anlægges efter offentlig Foranstaltning til Forfølgning af Lovens Overtrædere, om Host- og Maaneds-Tings Afholdelse paa Færøerne, om Pengevæsenet paa Jsland og om Forbud mod Eftergjørelse af Konstværker bleve første Gang foretagne og discuterede; c) Birked. Riber anmeldte, at have modtaget Jndstillinger fra 378 hoverigjørende Bønder og Hoveriets Ophævelse, og Kmherre Wegner at have modtaget lignende Andragender fra 45 Gaardmænd paa Sophienholms Gods, hvilke Jndstillinger og Andragender Præsidenten tilkjendegav at ville modtage og overgive til den i Anledning af det Drewsenske Forslag nedsatte Committee; d) Forslag af Gross. Knudtzon, om "at det maatte behage Hs. Majestæt at meddele Stændernes Forsamling en detailleret Beretning om alle Statens Activer og navnlig disses Jndtægter, saavelsom ogsaa om de forskjellige Kasser, deres faste og løbende Jndtægter og deres Beholdning" (Med 56 St. imod 12 vedtoges, at dette Forslag skulde prøves af en Committee); e) Andragende af Prit. Haagen, der, efter en kort Skildring af Landets financielle Tilstand, gik ud paa at indstille til Forsamlingen om den ikke maatte finde Anledning til at indgaae til Hs. Majestæt med Andragende om at nedsætte en Commission, saavidt muligt af Mænd udenfor Embedsklassen, til at gjennemgaae og undersøge Statens Huusholdning i dens hele Omfang, samt at indkomme med Betænkning om, hvorvidt Jndskrænkninger og Besparelser uden Skade for det Heles Tarv kunde iværksættes, hvorefter det var at haabe, at Commissionens Betænkninger og Forslag vilde blive forelagte i Stændernes næste Møde." (Med 63 St. imod 5 vedtoges, at der skulde nedsættes Committee i Anledning af dette Andragende); ) Forslag af Algreen-Ussing, hvori han efter en motiveret Fremstilling, til Forsamlingens Overveielse indstillede, at der til Hs. Majestæt maatte blive indgiven en allerunderdanigst Forestilling, som maatte gaae ud paa følgende Punkter: "1) At Statsgielden, hvis Af- og Tiltagen siden Freden nærmere ønskes oplyst, for Fremtiden maa aldeles fraskilles Landets Finantsvæsen, og, i Lighed med hvad der er skeet i Preussen, underlægges en Nationalbestyrelse, paa samme Maade som dette er skeet i Henseende til Rigets Bank- og Pengevæsen. 2) At der, for at tilveiebringe Ligevægt i Statens Jndtægter og Udgifter, maa, da Landet intet yderligere Skattepaalæg taaler, skee de fornødne Besparelser og Jndskrænkninger i de forskjellige Grene af Stats huusholdningen, at navnligen Udgifterne til Armeen og til Flaaden, til det udenlandske Departement og til Pensioner og Gratialer maae underkastes den nøiagtigste Revision, og alle blot mulige Jndskrænkninger der foregaae, og at derefter et Finantsbudget, der nøiagtigen og fuldstændigen maatte vise Landets Jndtægter og Udgifter og disses detaillerede Anvendelse, fremtidigen aarligen maa blive bragt til offentlig Kundskab. 3) At en provisorisk Finants Commission maa blive nedsat, saavel til at udkaste en Plan til Statsgieldens Adskillelse fra Rigets Finantser og dens fremtidige Ordning paa den under No. 1 angivne Maade, som til at gjøre Forslag til de under No. 2 paapegede Jndskrænkninger og Besparelser, og at denne Commission maa blive paalagt at fremme dette Arbeide saa betimeligt, at dens Forhandlinger kunne være endte i Løbet af et halvt Aar, saa at det udarbeidede Statsgjeldsreglement og det nye Finantsbudget til den Tid kan forelægges Hs. Majestæt til Approbation. 4) At en overordentlig Sammenkaldelse af Rigets Stænder derefter maa finde Sted i Slutningen af næste Aar, og at denne Forsamling maa til Betænkning blive forelagt den saaledes udarbeidede nye Plan for Bestyrelsen af Statsgielden og Rigets Finantsvæsen, for at det foreslaaede Statsgjeldsreglement og Finantsbudget kan træde i Kraft den 1ste Jan. 1837. J Anledning af dette Forslag holdt den kongl. Commissarius et Foredrag, hvori han søgte at vise "at den Medvirkning, som nogle af de forelæste Petitioner nu gaae ud paa at reclamere for Provindsial-Stænderne, ligger udenfor denne Jnstitutions naturlige Grændse, idet Hensigten med disse Petitioner ikke skjønnes at være mindre, end at Finantsbestyrelsen skulde underkastes en Control, som neppe i et indskrænket Monarki kunde være stærkere", og efterat have gjort opmærksom paa, at Kongen selv frivillig havde indført denne Jnstitution og ved dens Ordning givet den større Betydenhed end man efter den oprindelige Kundgjørelse om samme havde ventet, udviklede han, hvorledes han i disse Omstændigheder havde særdeles Grunde til "at fraraade Forsamlingen, nu at fremkommemed Begjæringer, som de omhandlede. Derefter fremførte han udførlige bemærkninger ved adskillige Deele af Secretair Ussings Foredrag og i Særdeleshed ved den Fremstilling, han havde givet af Statens financielle Tilstand og financielle Bestyrelse. Proponenten fandt sig derved anlediget til yderligere Udvilling af adskillige Punkter, ligesom Commissarius atter derefter meddeelte enkelte bemærkninger. Tre af Forsamlingens Medlemmer opponerede imod det Ussingske Forslag, som Et af dem endogsaa fandt at være i directe Modstrid med den souveraine Regjeringsform, og talte imod en Committees Nedsættelse; Et af Medlemmerne ytrede sig afvigende fra Forslaget i mange Punkter; men meente, at det ikke desmindre upaatvivleligen indeholdt saa mange gode og funde Principer, at Forsamlingen efter hans Skjøn, nøie burde tage det i Betænkning, inden det skreed til at forkaste det." Han og tvende Andre talte for en Committee (Med 49 St. imod 18 blev Spørgsmaalet om om en Committees Nedsættelse i Anledning af dette Forslag besvaret bekræftende); g) Forsamlingen vedtog eenstemmigen, at de 4 indkomne, Finantsvæsenet vedkommende Andragender skulde undergives een Committees Prøvelse, samt at denne skulde bestaae af 7 Medlemmer. (Ved Valget bleve disse Dhrr. Treschow, Bille-Brahe, Haagen, H. P. Hansen, Revenlow, Tutein og Neergaard.)